Pretendenta jautājums: Vai iespējams saņemt līguma projektu šim iepirkumam? Vēlētos saprast kas plānots ar nomas maksu nākotnē - vai tā paliks fiksēta uz 12 gadiem vai paredzēts arī samazinājums vai palielinājums atkarībā no tirgus situācijas.

Nomas atlases komisijas atbilde: Šobrīd līguma projekts ir izstrādes procesā, bet līgumā tiks paredzēts, ka nomas maksa var tikt pārskatīta kā tas ir noteikts Ministru kabineta noteikumos:

1. Nomas līgumā nosaka, ka nomas maksas apmēru pēc nomnieka un iznomātāja iepriekšējas vienošanās var koriģēt tikai šādos gadījumos:

1.1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas korekcijas brīdi pārsniedz 10% apmēru. Nomas maksas paaugstinājumu nosaka, sākot ar trešo nomas gadu, atbilstoši Centrālās statistikas pārvaldes sniegtajiem patēriņa cenu indeksiem;

1.2. ja saskaņā ar normatīvajiem aktiem tiek no jauna ieviesti vai mainīti nodokļi, nodevas, ar nodokli apliekamais objekts vai tā vērtība. Šajos gadījumos nomas maksas apmērs var tikt koriģēts, sākot ar dienu, kāda noteikta attiecīgajos normatīvajos aktos, vai ar datumu, kad mainīta nekustamā īpašuma nodokļa likme vai apmērs, vai nekustamā īpašuma kadastrālā vērtība;

1.3. reizi divos gados attiecībā uz atlikušo nomas periodu, ja ir mainījušies iznomātāja nomas objekta plānotie pārvaldīšanas izdevumi un aprēķinātā nomas maksas izmaiņu starpība ir vismaz divi procenti.

2. Nomas līgumā nosaka, ka iznomātājam ir tiesības nomas līguma darbības laikā uz nomnieka ierosinājuma pamata samazināt nomas maksu, ja nekustamā īpašuma tirgus segmentā pastāv nomas objektu pieprasījuma un nomas maksu samazinājuma tendence.